CELEX: 32017R0580
Language: mt
Date: 2016-06-24 00:00:00
Title: Regolament Delegat tal-Kummissjoni (UE) 2017/580 tal-24 ta' Ġunju 2016 li jissupplimenta r-Regolament (UE) Nru 600/2014 tal-Parlament Ewropew u tal-Kunsill fir-rigward tal-istandards tekniċi regolatorji għaż-żamma tad-dejta rilevanti dwar l-ordnijiet fl-istrumenti finanzjarji (Test b'rilevanza għaż-ŻEE. )

31.3.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 87/193
               
            REGOLAMENT DELEGAT TAL-KUMMISSJONI (UE) 2017/580
      tal-24 ta' Ġunju 2016
      li jissupplimenta r-Regolament (UE) Nru 600/2014 tal-Parlament Ewropew u tal-Kunsill fir-rigward tal-istandards tekniċi regolatorji għaż-żamma tad-dejta rilevanti dwar l-ordnijiet fl-istrumenti finanzjarji
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 600/2014 tal-Parlament Ewropew u tal-Kunsill tal-15 ta' Mejju 2014 dwar is-swieq tal-istrumenti finanzjarji u li jemenda r-Regolament (UE) Nru 648/2012 (1) u b'mod partikolari r-raba' subparagrafu tal-Artikolu 25(3) tiegħu,
      Billi:
      
                  (1)
               
               
                  L-operaturi taċ-ċentri tan-negozjar għandhom ikunu liberi jiddeterminaw il-mod li bih iżommu r-rekords tad-dejta rilevanti relatata mal-ordnijiet kollha fl-istrumenti finanzjarji. Madankollu, sabiex ikunu jistgħu jsiru ġbir, tqabbil u analiżi effettivi u effiċjenti tad-dejta rilevanti tal-ordni għall-fini tal-monitoraġġ tas-suq, din l-informazzjoni għandha tkun disponibbli għall-awtoritajiet kompetenti bl-użu ta' standards u formati uniformi meta awtorità kompetenti titlob tali informazzjoni skont l-Artikolu 25(2) tar-Regolament (UE) Nru 600/2014.
               
            
                  (2)
               
               
                  Sabiex ikunu żgurati ċ-ċarezza, iċ-ċertezza legali u tiġi evitata ħażna doppja tal-istess informazzjoni dan ir-Regolament għandu jkopri l-elementi kollha tad-dejta relatati mal-ordnijiet, inkluż id-dettalji li jridu jiġu rrappurtati skont l-Artikolu 26(1) u (3).
               
            
                  (3)
               
               
                  Sabiex jiġi identifikat u investigat b'mod effettiv abbuż potenzjali tas-suq jew tentattivi tiegħu, l-awtoritajiet kompetenti jeħtiġilhom jidentifikaw fil-pront il-persuni u l-entitajiet li jistgħu jkunu involuti b'mod sinifikanti fil-proċess tal-ordni, inkluż membri jew parteċipanti taċ-ċentri tan-negozjar, l-entitajiet responsabbli għall-investiment u l-eżekuzzjoni tad-deċiżjonijiet, is-sensara mhux eżekuttivi u l-klijenti li f'isimhom ikunu nbdew l-ordinijiet. Għaldaqstant l-operaturi taċ-ċentri tan-negozjar għandhom iżommu deżinjazzjonijiet għal dawn il-partijiet.
               
            
                  (4)
               
               
                  Sabiex jippermettu lill-awtoritajiet kompetenti jidentifikaw b'mod aktar effiċjenti x-xejriet suspettużi ta' mġiba abbużiva potenzjali li toriġina minn klijent partikolari, inkluż meta l-klijent ikun qed jopera permezz ta' għadd ta' ditti ta' investiment, l-operaturi taċ-ċentri tan-negozjar għandhom jirrekordjaw l-identità tal-klijenti li l-membri jew il-parteċipanti tagħhom ikunu ressqu l-ordni f'isimhom. L-operaturi għandhom jidentifikaw lil dawk il-klijenti permezz ta' identifikaturi uniċi biex jiffaċilitaw l-identifikazzjoni ċerta u effiċjenti ta' dawn il-persuni u b'hekk jiffaċilitaw analiżi aktar effettiva ta' abbuż potenzjali tas-suq li l-klijenti jistgħu jkunu involuti fih.
               
            
                  (5)
               
               
                  L-operaturi taċ-ċentri tan-negozjar ma għandhomx ikunu meħtieġa jirrekordjaw l-identifikaturi tal-klijent għall-klijenti kollha fil-katina tan-negozjar iżda biss tal-klijent li f'ismu l-membru jew il-parteċipant issottomessal-ordni.
               
            
                  (6)
               
               
                  L-identifikazzjoni tal-istrateġiji tal-ġenerazzjoni tas-suq jew attivitajiet simili hija importanti sabiex tippermetti l-identifikazzjoni effiċjenti ta' manipulazzjoni tas-suq. Dan jippermetti lill-awtoritajiet kompetenti jiddistingwu l-flussi tal-ordnijiet li jkunu ġejjin minn ditta tal-investiment li tkun qed taġixxi fuq il-bażi ta' termini stabbiliti minn qabel mill-emittent tal-istrument li huwa s-suġġett tal-ordni jew miċ-ċentru tan-negozjar fejn tiġi sottomessal-ordni mill-fluss tal-ordni li jkun ġej minn ditta tal-investiment li tkun qed taġixxi fuq id-diskrezzjoni tagħha stess jew tal-klijent tagħha.
               
            
                  (7)
               
               
                  Għandu jinżamm rekord tad-data u l-ħin preċiżi u d-dettalji ta' kwalunkwe pjazzament, modifika, kanċellazzjoni, ċaħda jew eżekuzzjoni ta' ordni. Din tippermetti li jiġu mmoniterjati l-bidliet fl-ordni tul ħajjietha, ħaġa li tista' tkun sinifikanti fl-identifikazzjoni u l-valutazzjoni ta' manipulazzjoni tas-suq u mġiba antiċipattiva (front running) potenzjali.
               
            
                  (8)
               
               
                  Sabiex tiġi żgurata stampa preċiża u sħiħa tal-ktieb tal-ordnijiet taċ-ċentru tan-negozjar, l-awtoritajiet kompetenti jitolbu informazzjoni dwar is-sessjonijiet ta' negozjar fejn jiġu nnegozjati strumenti finanzjarji. Din l-informazzjoni tista' tintuża b'mod partikolari sabiex jiġi ddeterminat meta jibdew u jintemmu l-perjodi tal-irkant jew tan-negozjar kontinwu u jekk l-ordnijiet jikkawżawx interruzzjonijiet mhux skedati. Din l-informazzjoni hija wkoll meħtieġa biex jiġi identifikat kif se jinteraġixxu l-ordnijiet, partikolarment meta s-sessjonijiet jintemmu f'perjodi aleatorji, bħal f'irkant. Informazzjoni dwar il-prezzijiet u l-volumi indikattivi diżinkroċati wkoll tassisti fl-analiżi ta' manipulazzjoni possibbli ta' irkant. Peress li ordni waħda jista' jkollha impatt kemm fuq il-prezz diżinkroċat tal-irkant, il-volum diżinkroċat tal-irkant jew fuq it-tnejn, l-awtoritajiet kompetenti jeħtiġilhom jaraw l-impatt ta' kull ordni fuq dawn il-valuri. Mingħajr din l-informazzjoni, ikun diffiċli li jiġi identifikat liema ordni kellha impatt fuq dawk il-valuri. Barra minn hekk, għandu jiġi assenjat numru tas-sekwenza għal kull event rilevanti sabiex tiġi ddeterminata s-sekwenza tal-eventi meta żewġ jew aktar eventi jseħħu fl-istess ħin.
               
            
                  (9)
               
               
                  L-ispeċifikazzjoni tal-pożizzjoni tal-ordnijiet fi ktieb tal-ordnijiet tippermetti r-rikostruzzjoni tal-ktieb tal-ordnijiet u l-analiżi tas-sekwenza tal-eżekuzzjoni tal-ordnijiet, li hija element importanti tas-sorveljanza tal-abbuż tas-suq. Il-pożizzjoni assenjata lil ordni tiddependi fuq kif inhija ddeterminata l-prijorità mis-sistema tan-negozjar. Għalhekk, l-operaturi taċ-ċentri tan-negozjar għandhom jassenjaw u jżomm id-dettalji tal-prijorità tal-ordnijiet skont il-prijorità tal-ħin meta jidher il-prezz jew il-metodu tal-prijorità tad-daqs u l-ħin.
               
            
                  (10)
               
               
                  Sabiex ikun jista' jsir monitoraġġ effettiv tas-suq huwa meħtieġ li l-ordnijiet ikunu jistgħu jitrabtu mat-tranżazzjonijiet korrispondenti tagħhom. Għaldaqstant l-operaturi taċ-ċentri tan-negozjar għandhom inżammu kodiċijiet distinti tal-identifikazzjoni tat-tranżazzjoni li jorbtu l-ordnijiet mat-tranżazzjonijiet.
               
            
                  (11)
               
               
                  L-operaturi taċ-ċentri tan-negozjar għandhom, għal kull ordni li jirċievu, jirrekordjaw u jżommu t-tip tal-ordni u l-istruzzjonijiet speċifiċi relatati, li flimkien jistabbilixxu kif kull ordni għandha tiġi maniġġjata mill-magni tat-tqabbil tagħhom, skont il-klassifikazzjoni tagħhom stess. Din l-informazzjoni dettaljata hija essenzjali biex l-awtoritajiet kompetenti jkunu jistgħu jimmonitorjaw, bħala parti mis-sorveljanza tal-abbuż tas-suq tagħhom, l-attività tan-negozjar fil-ktieb tal-ordnijiet ta' ċentru tan-negozjar partikolari u b'mod partikolari biex jirreplikaw kif kull ordni taġixxi fil-ktieb tal-ordnijiet. Madankollu, minħabba l-firxa wiesgħa ta' tipi ta' ordnijiet eżistenti u potenzjali ġodda li joħolqu l-operaturi taċ-ċentri tan-negozjar u t-teknikalitajiet speċifiċi marbuta ma' din tal-aħħar, iż-żamma ta' din l-informazzjoni dettaljata skont is-sistema tal-klassifikazzjoni interna tal-operaturi, bħalissa tista' ma tippermettix lill-awtoritajiet kompetenti jirreplikaw l-attività tal-ktieb tal-ordnijiet taċ-ċentri tan-negozjar kollha b'mod konsistenti. Għaldaqstant, sabiex l-awtoritajiet kompetenti jkunu f'pożizzjoni li jillokalizzaw eżattament kull ordni fil-ktieb tal-ordnijiet, l-operaturi taċ-ċentri tan-negozjar għandhom ukoll jikklassifikaw kull ordni li tiġi riċevuta jew bħala ordni ta' limitu meta l-ordni tkun negozjabbli jew bħala ordni ta' waqfien meta l-ordni ssir negozjabbli biss mar-realizzazzjoni ta' event prideterminat ta' prezz.
               
            
                  (12)
               
               
                  Għal raġunijiet ta' konsistenza u sabiex ikun żgurat il-funzjonament bla xkiel tas-swieq finanzjarji, huwa meħtieġ li d-dispożizzjonijiet stabbiliti f'dan ir-Regolament u d-dispożizzjonijiet stabbiliti fir-Regolament (UE) Nru 600/2014 japplikaw mill-istess data.
               
            
                  (13)
               
               
                  Dan ir-Regolament huwa bbażat fuq l-abbozz tal-istandards tekniċi regolatorji ppreżentat mill-Awtorità Ewropea tat-Titoli u s-Swieq (ESMA) lill-Kummissjoni.
               
            
                  (14)
               
               
                  L-ESMA għamlet konsultazzjonijiet pubbliċi miftuħa dwar l-abbozz tal-istandards tekniċi regolatorji li fuqu huwa bbażat dan ir-Regolament, analizzat il-kosti u l-benefiċċji potenzjali relatati u talbet l-opinjoni tal-Grupp tal-Partijiet Interessati tat-Titoli u s-Swieq stabbilit bl-Artikolu 37 tar-Regolament (UE) Nru 1095/2010 tal-Parlament Ewropew u tal-Kunsill (2),
               
            ADOTTAT DAN IR-REGOLAMENT:
      Artikolu 1
      Ambitu, standards u format tad-dejta tal-ordni rilevanti
      1.   L-operaturi taċ-ċentri tan-negozjar għandhom iżommu għad-dispożizzjoni tal-awtorità kompetenti tagħhom id-dettalji ta' kull ordni reklamata permezz tas-sistemi tagħhom stabbiliti fl-Artikoli 2 sa 13 kif speċifikat fit-tieni u t-tielet kolonna tat-Tabella 2 tal-Anness sakemm dawn jirrigwardaw l-ordni konċernata.
      2.   Fejn l-awtoritajiet kompetenti jitolbu xi dettalji msemmija fil-paragrafu 1 skont l-Artikolu 25(2) tar-Regolament (UE) Nru 600/2014, l-operaturi taċ-ċentri tan-negozjar għandhom jipprovdu dawn id-dettalji billi jużaw l-istandards u l-formati preskritti fir-raba' kolonna tat-Tabella 2 tal-Anness ta' dan ir-Regolament.
      Artikolu 2
      Identifikazzjoni tal-partijiet rilevanti
      1.   L-operaturi taċ-ċentri tan-negozjar għandhom iżommu rekords dwar dan li ġej għall-ordnijiet kollha:
      
                  (a)
               
               
                  il-membru jew il-parteċipant ta' ċentru tan-negozjar li ssottometta l-ordni liċ-ċentru tan-negozjar, identifikat kif speċifikat fil-kaxxa 1 tat-Tabella 2 tal-Anness;
               
            
                  (b)
               
               
                  il-persuna jew l-algoritmu tal-kompjuter fil-membru jew fil-parteċipant taċ-ċentru tan-negozjar għand minn ġiet sottomessal-ordni u li huwa responsabbli għad-deċiżjoni tal-investiment fir-rigward tal-ordni, identifikat kif speċifikat fil-kaxxa 4 tat-Tabella 2 tal-Anness;
               
            
                  (c)
               
               
                  il-persuna jew l-algoritmu tal-kompjuter fil-membru jew fil-parteċipant taċ-ċentru ta' negozjar li huwa responsabbli mill-eżekuzzjoni tal-ordni, identifikat kif speċifikat fil-kaxxa 5 tat-Tabella 2 tal-Anness;
               
            
                  (d)
               
               
                  il-membru jew il-parteċipant taċ-ċentru tan-negozjar li dderiġa (routed) l-ordni għal u f'isem membru jew parteċipant ieħor taċ-ċentru tan-negozjar, identifikat bħala sensar mhux eżekuttiv kif speċifikat fil-kaxxa 6 tat-Tabella 2 tal-Anness;
               
            
                  (e)
               
               
                  il-klijent f'isem min il-membru jew il-parteċipant taċ-ċentru tan-negozjar issottometta l-ordni liċ-ċentru tan-negozjar, identifikat kif speċifikat fil-kaxxa 3 tat-Tabella 2 tal-Anness.
               
            2.   Meta membru jew parteċipant jew klijent ta' ċentru tan-negozjar ikun awtorizzat skont il-leġiżlazzjoni ta' Stat Membru li jalloka ordni lill-klijent wara s-sottomissjoni tal-ordni liċ-ċentru tan-negozjar u jkun għadu ma allokax l-ordni lill-klijent tiegħu meta ssir is-sottomissjoni tal-ordni, dik l-ordni għandha tiġi identifikaata kif speċifikat fil-kaxxa 3 tat-Tabella 2 tal-Anness.
      3.   Meta jiġu sottomessi flimkien diversi ordnijiet liċ-ċentru tan-negozjar bħala ordni aggregata, l-ordni aggregata għandha tiġi identifikata kif speċifikat fil-kaxxa 3 tat-Tabella 2 tal-Anness.
      Artikolu 3
      Il-kapaċità tan-negozjar tal-membri jew il-parteċipanti ta' ċentru tan-negozjar u l-attività ta' forniment tal-likwidità
      1.   Il-kapaċità tan-negozjar li biha l-membru jew il-parteċipant taċ-ċentru tan-negozjar jissottometti ordni għandha tkun identifikata kif speċifikat fil-kaxxa 7 tat-Tabella 2 tal-Anness.
      2.   L-ordnijiet li ġejjin għandhom jiġu identifikati kif speċifikat fil-kaxxa 8 tat-Tabella 2 tal-Anness:
      
                  (a)
               
               
                  ordni sottomessa lil ċentru tan-negozjar minn membru jew parteċipant bħala parti minn strateġija ta' ġenerazzjoni tas-suq skont l-Artikoli 17 u 48 tad-Direttiva 2014/65/UE tal-Parlament Ewropew u tal-Kunsill (3);
               
            
                  (b)
               
               
                  ordni sottomessa lil ċentru tan-negozjar minn membru jew parteċipant bħala parti minn kwalunkwe attività ta' forniment tal-likwidità oħra mwettqa fuq bażi ta' termini prideterminati jew mill-emmitent tal-istrument li huwa s-suġġett tal-ordni jew minn dak iċ-ċentru tan-negozjar.
               
            Artikolu 4
      Rekordjar tad-data u l-ħin
      1.   L-operaturi taċ-ċentri tan-negozjar għandhom iżommu rekord tad-data u l-ħin tal-okkorrenza ta' kull event elenkat fil-Kaxxa 21 tat-Tabella 2 tal-Anness ta' dan ir-Regolament, bil-livell ta' preċiżjoni speċifikat fl-Artikolu 2 tar-Regolament Delegat tal-Kummissjoni (UE) 2017/574 (4) kif speċifikat fil-kaxxa 9 tat-Tabella 2 tal-Anness ta' dan ir-Regolament. Minbarra għar-rekordjar tad-data u l-ħin tar-rifjut ta' ordnijiet minn ċentru tan-negozjar, l-eventi kollha msemmija fil-kaxxa 21 tat-Tabella 2 tal-Anness ta' dan ir-Regolament għandhom jiġu rrekordjati billi jintużaw l-arloġġi tan-negozju użati mill-magni tat-tqabbil taċ-ċentru tan-negozjar.
      2.   L-operaturi taċ-ċentri tan-negozjar għandhom iżommu rekord tad-data u l-ħin ta' kull element tad-dejta elenkat fil-kaxxi 49, 50 u 51 tat-Tabella 2 tal-Anness ta' dan ir-Regolament, bil-livell ta' preċiżjoni speċifikat fl-Artikolu 2 tar-Regolament Delegat (UE) 2017/574.
      Artikolu 5
      Perjodu ta' validità u restrizzjonijiet tal-ordnijiet
      1.   L-operaturi taċ-ċentri tan-negozjar għandhom iżommu rekord tal-perjodi tal-validità u tar-restrizzjonijiet tal-ordnijiet li huma elenkati fil-kaxxi 10 u 11 tat-Tabella 2 tal-Anness.
      2.   Ir-rekords tad-dati u l-ħinijiet fir-rigward tal-perjodi tal-validità għandhom jinżammu kif speċifikat fil-kaxxa 12 tat-Tabella 2 tal-Anness għal kull perjodu ta' validità.
      Artikolu 6
      Prijorità u numru tas-sekwenza
      1.   L-operaturi taċ-ċentri tan-negozjar li joperaw sistemi tan-negozjar fuq il-prijorità tal-ħin tal-viżibilità tal-prezz għandhom iżommu rekord tal-kronogramma tal-prijorità għall-ordnijiet kollha kif speċifikat fil-kaxxa 13 tat-Tabella 2 tal-Anness. Il-kronogramma tal-prijorità għandha tiżamm bl-istess livell ta' preċiżjoni speċifikat fl-Artikolu 4(1).
      2.   L-operaturi taċ-ċentri tan-negozjar li joperaw sistemi tan-negozjar fuq il-prijorità tad-daqs u l-ħin għandhom iżommu rekord tal-kwanitajiet li jiddeterminaw il-prijorità tal-ordnijiet kif speċifikat fil-kaxxa 14 tat-Tabella 2 tal-Anness kif ukoll tal-krongramma tal-prijorità msemmija fil-paragrafu 1.
      3.   Operaturi ta' ċentri tan-negozjar li jużaw taħlita ta' prijorità skont il-prezz, il-viżibilità u l-ħin u prijorità skont id-daqs u l-ħin u juru l-ordnijiet fil-ktieb tal-ordnijiet tagħhom skont il-prijorità tal-ħin għandhom jikkonformaw mal-paragrafu 1.
      4.   Operaturi ta' ċentri tan-negozjar li jużaw kombinazzjoni ta' prijorità skont il-prezz, il-viżibilità u l-ħin u prijorità skont id-daqs u l-ħin u juru l-ordnijiet fil-ktieb tal-ordnijiet tagħhom skont il-prijorità tad-daqs u l-ħin għandhom jikkonformaw mal-paragrafu 2.
      5.   L-operaturi taċ-ċentri ta' negozjar għandhom jassenjaw u jżommu numru tas-sekwenza għall-eventi kollha kif speċifikat fil-kaxxa 15 tat-Tabella 2 tal-Anness.
      Artikolu 7
      Kodiċi tal-identifikazzjoni għal ordnijiet fi strumenti finanzjarji
      1.   L-operaturi taċ-ċentri tan-negozjar għandhom iżommu kodiċi ta' identifikazzjoni individwali għal kull ordni kif speċifikat fil-kaxxa 20 tat-Tabella 2 tal-Anness. Il-kodiċi tal-identifikazzjoni għandu jkun uniku għal kull ktieb tal-ordnijiet, għal kull jum ta' negozjar u għal kull strument finanzjarju. Huwa għandu japplika minn meta tasal l-ordni mill-operatur taċ-ċentru tan-negozjar sat-tneħħija tal-ordni mill-ktieb tal-ordnijiet. Il-kodiċi ta' identifikazzjoni għandu japplika wkoll għall-ordnijiet miċħuda irrispettivament mir-raġuni taċ-ċaħda.
      2.   L-operatur taċ-ċentru tan-negozjar għandu jżomm id-dettalji rilevanti tal-ordnijiet ta' strateġija b'funżjonalità impliċita (strategy orders with implied functionality — SOIF) li jitqassmu lill-pubbliku kif speċifikat fl-Anness. Il-kaxxa 33 tat-Tabella 2 tal-Anness għandha tinkludi dikjarazzjoni li l-ordni hija ordni impliċita.
      Mal-eżekuzzjoni tas-SOIF, li d-dettalji tagħha għandhom jinżammu mill-operatur taċ-ċentru tan-negozjar kif speċifikat fl-Anness.
      Mal-eżekuzzjoni tas-SOIF, kodiċi tal-identifikazzjoni ta' ordni marbuta mal-istrateġija għandu jiġi indikat bl-użu tal-istess kodiċi ta' identifikazzjoni tal-ordnijiet kollha marbuta mal-istrateġija partikolari. Il-kodiċi tal-identifikazzjoni tal-ordni marbuta mal-istrateġija għandu jkun kif speċifikat fil-kaxxa 46 tat-Tabella 2 tal-Anness.
      3.   Ordnijiet sottomessi lil ċentru tan-negozjar li jippermettu strateġija ta' routing għandhom jiġu identifikati minn dak iċ-ċentru ta' negozjar bħala “routed” kif speċifikat fil-kaxxa 33 tat-Tabella 2 tal-Anness meta dawn jiġu diretti lejn ċentru tan-negozjar ieħor. Ordnijiet sottomessi lil ċentru tan-negozjar li jippermettu strateġija ta' routing għandhom iżommu l-istess kodiċi ta' identifikazzjoni tul ħajjithom kollha, irrispettivament minn jekk il-kwantità li jifdal terġax tiddaħħal fil-ktieb tal-ordnijiet tad-dħul.
      Artikolu 8
      Eventi li jaffettwaw l-ordnijiet fi strumenti finanzjarji
      L-operaturi taċ-ċentri tan-negozjar għandhom iżommu rekord tad-dettalji msemmija fil-kaxxa 21 tat-Tabella 2 tal-Anness fir-rigward tal-ordnijiet ġodda.
      Artikolu 9
      Tip ta' ordni fi strumenti finanzjarji
      1.   L-operaturi taċ-ċentri tan-negozjar għandhom iżommu rekord tat-tip ta' ordni għal kull ordni li tasal billi jużaw il-klassifikazzjoni tagħhom stess kif speċifikat fil-kaxxa 22 tat-Tabella 2 tal-Anness.
      2.   L-operaturi tal-postijiet tan-negozjar għandhom jikklassifikaw kull ordni li tasal jew bħala ordni ta' limitu jew bħala ordni ta' waqfien kif speċifikat fil-kaxxa 23 tat-Tabella 2 tal-Anness.
      Artikolu 10
      Prezzijiet marbuta mal-ordnijiet
      L-operaturi taċ-ċentri tan-negozjar għandhom iżommu rekord tad-dettalji kollha marbuta tal-prezzijiet imsemmija fit-Taqsima I tat-Tabella 2 tal-Anness dment li jkunu jappartjenu lill-ordnijiet.
      Artikolu 11
      Struzzjonijiet tal-ordnijiet
      L-operaturi taċ-ċentri tan-negozjar għandhom iżommu rekords tal-istruzzjonijiet tal-ordnijiet kollha li jirċievu għal kull ordni kif speċifikat fit-Taqsima J tat-Tabella 2 tal-Anness.
      Artikolu 12
      Kodiċi tal-identifikazzjoni tat-tranżazzjoni taċ-ċentru tan-negozjar
      L-operaturi taċ-ċentri tan-negozjar għandhom iżommu kodiċi ta' identifikazzjoni individwali tat-tranżazzjonijiet għal kull tranżazzjoni li tirriżulta mill-eżekuzzjoni sħiħa jew parzjali ta' ordni kif speċifikat fil-kaxxa 48 tat-Tabella 2 tal-Anness.
      Artikolu 13
      Fażijiet tan-negozjar u prezz u volum indikattiv tal-irkant
      1.   L-operaturi taċ-ċentri tan-negozjar għandhom iżommu rekord tad-dettalji tal-ordnijiet kif speċifikat fit-Taqsima K tat-Tabella 2 tal-Anness.
      2.   Meta l-awtoritajiet kompetenti jitolbu d-dettalji msemmija fit-Taqsima K skont l-Artikolu 1, id-dettalji msemmija fil-kaxxi 9 u 15 sa 18 tat-Tabella 2 tal-Anness għandhom jitqiesu wkoll bħala dettalji tal-ordni konċernata minn dik it-talba.
      Artikolu 14
      Dħul fis-seħħ u applikazzjoni
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Għandu japplika mid-data msemmija fit-tieni paragrafu tal-Artikolu 55 tar-Regolament (UE) Nru 600/2014.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, l-24 ta' Ġunju 2016.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 173, 12.6.2014, p. 84.
      
         (2)  Ir-Regolament (UE) Nru 1095/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/77/KE (ĠU L 331, 15.12.2010, p. 84).
      
         (3)  Id-Direttiva 2014/65/UE tal-Parlament Ewropew u tal-Kunsill tal-15 ta' Mejju 2014 dwar is-swieq fl-istrumenti finanzjarji u li temenda d-Direttiva 2002/92/KE u d-Direttiva 2011/61/UE (ĠU L 173, 12.6.2014, p. 349).
      
         (4)  Ir-Regolament Delegat tal-Kummissjoni (UE) 2017/574 tas-7 ta' Ġunju 2016 li jissupplimenta d-Direttiva 2014/65/UE tal-Parlament Ewropew u tal-Kunsill fir-rigward ta' standards tekniċi regolatorji għal-livell ta' preċiżjoni tal-arloġġi tan-negozju (ara l-paġna 148 ta' dan il-Ġurnal Uffiċjali).
      
         ANNESS
         
            Tabella 1
         
         
            Tifsira għat-Tabella 2
         
         
                     SIMBOLU
                  
                  
                     TIPI TA' DEJTA
                  
                  
                     DEFINIZZJONI
                  
               
                     {ALPHANUM-n}
                  
                  
                     Sa n karattri alfanumeriċi
                  
                  
                     Kaxxa għal test liberu
                  
               
                     {CURRENCYCODE_3}
                  
                  
                     3 karattri alfanumeriċi
                  
                  
                     Kodiċi tal-pajjiż bi 3 ittri, kif definit mill-kodiċijiet tal-pajjiż ISO 4217.
                  
               
                     {DATE_TIME_FORMAT}
                  
                  
                     Il-format tad-data u l-ħin skont l-ISO 8601
                  
                  
                     Id-data u l-ħin fil-format li ġej:
                     SSSS-XX-JJThh:mm:ss.ddddddZ.
                     
                                 —
                              
                              
                                 “SSSS” hija s-sena;
                              
                           
                                 —
                              
                              
                                 “XX” huwa x-xahar;
                              
                           
                                 —
                              
                              
                                 “JJ” huwa l-jum;
                              
                           
                                 —
                              
                              
                                 “Ħ” — tfisser li l-ittra “Ħ” għandha tintuża
                              
                           
                                 —
                              
                              
                                 “ss” hija s-siegħa;
                              
                           
                                 —
                              
                              
                                 “mm” hija l-minuta;
                              
                           
                                 —
                              
                              
                                 “ss.dddddd” hija s-sekonda u l-frazzjoni ta' sekonda;
                              
                           
                                 —
                              
                              
                                 Z huwa l-ћin UTC.
                              
                           Id-dati u l-ħinijiet għandhom jiġu rrappurtati f'UTC.
                  
               
                     {DATEFORMAT}
                  
                  
                     Il-format tad-data skont l-ISO 8601
                  
                  
                     Id-dati għandhom jiġu fformattjati skont il-format li ġej:
                     SSSS-XX-JJ.
                  
               
                     {DECIMAL-n/m}
                  
                  
                     Numru deċimali sa n ċifra b'kollox li minnhom sa m ċifra jistgħu jkunu ċifri ta' frazzjonijiet
                  
                  
                     Kaxxa numerika kemm għal valuri pożittivi kif ukoll għal dawk negattivi.
                     
                                 —
                              
                              
                                 is-separatur deċimali huwa “.” (punt);
                              
                           
                                 —
                              
                              
                                 iċ-ċifri negattivi huma prefissi b'“–” (minus);
                              
                           
                                 —
                              
                              
                                 Il-valuri huma arrotondati u mhux tronkati.
                              
                           
               
                     {INTEGER-n}
                  
                  
                     Numru sħiħ sa n ċifra b'kollox
                  
                  
                     Kaxxa numerika kemm għal valuri pożittivi kif ukoll għal dawk negattivi ta' numri sħaħ
                  
               
                     {ISIN}
                  
                  
                     12 karattri alfanumeriċi
                  
                  
                     Kodiċi ISIN kif definit f'ISO 6166
                  
               
                     {LEI}
                  
                  
                     20 karattri alfanumeriċi
                  
                  
                     Identifikatur tal-entità ġuridika kif definit f'ISO 17442
                  
               
                     {MIC}
                  
                  
                     4 karattri alfanumeriċi
                  
                  
                     Identifikatur tas-suq kif definit f'ISO 10383.
                  
               
                     {NATIONAL_ID}
                  
                  
                     35 karattri alfanumeriċi
                  
                  
                     L-identifikatur huwa dak stabbilit fl-Artikolu 6 u fl-Anness II tar-Regolament Delegat tal-Kummissjoni (UE) 2017/590 (1)
                     
                  
               
            
         
            Tabella 2
         
         
            Dettalji tal-ordnijiet
         
         
                     N.
                  
                  
                     Kaxxa
                  
                  
                     Kontenut tad-dettalji tal-ordnijiet li għandhom jinżammu għad-dispożizzjoni tal-awtorità kompetenti
                  
                  
                     Standards u formati tad-dettalji tal-ordnijiet li għandhom jintużaw meta tingħata d-dejta rilevanti tal-ordni lill-awtorità kompetenti fuq talba
                  
               
                     
                        Taqsima A — Identifikazzjoni tal-partijiet rilevanti
                     
                  
               
                     1
                  
                  
                     Identifikazzjoni tal-entità li ssottomettiet l-ordni
                  
                  
                     L-identità tal-membru jew tal-parteċipant taċ-ċentru tan-negozjar. Fil-każ ta' Aċċess Elettroniku Dirett (Direct Electronic Access — DEA) l-identità għandha tkun dik tal-fornitur tad-DEA.
                  
                  
                     {LEI}
                  
               
                     2
                  
                  
                     Aċċess Elettroniku Dirett (Direct Electronic Access — DEA)
                  
                  
                     “veru” meta l-ordni kienet sottomessa liċ-ċentru tan-negozjar permezz ta' DEA kif definit fl-Artikolu 4(1)(41) tad-Direttiva 2014/65/UE.
                     “falz” meta l-ordni ma kinitx sottomessa liċ-ċentru tan-negozjar permezz ta' DEA kif definit fl-Artikolu 4(1)(41) tad-Direttiva 2014/65/UE.
                  
                  
                     “veru”
                     “falz”
                  
               
                     3
                  
                  
                     Kodiċi tal-identifikazzjoni tal-klijent
                  
                  
                     Il-kodiċi użat għall-identifikazzjoni tal-klijent tal-membru jew tal-parteċipant fiċ-ċentru tan-negozjar. Fil-każ ta' DEA għandu jintuża l-kodiċi tad-DEA tal-utent.
                     Meta l-klijent ikun entità ġuridika għandu jintuża l-kodiċi LEI tal-klijent.
                     Meta l-klijent ma jkunx entità ġuridika għandu jintuża {NATIONAL_ID}.
                     Fil-każ ta' ordnijiet aggregati, għandha tintuża l-markatura AGGR kif speċifikat fl-Artikolu 2(3) ta' dan ir-Regolament.
                     Fil-każ ta' allokazzjonijiet pendenti, għandha tintuża l-markatura PNAL kif speċifikat fl-Artikolu 2(2) ta' dan ir-Regolament.
                     Din il-kaxxa għandha titħalla vojta biss jekk il-membru jew il-parteċipant taċ-ċentru tan-negozjar ma jkollux klijenti.
                  
                  
                     {LEI}
                     {NATIONAL_ID}
                     “AGGR” — ordnijiet aggregati
                     “PNAL” — allokazzjonijiet pendenti
                  
               
                     4
                  
                  
                     Deċiżjoni ta' investiment fi ħdan id-ditta
                  
                  
                     Kodiċi użata biex jidentifika lill-persuna jew lill-algoritmu fil-membru jew fil-parteċipant taċ-ċentru ta' negozjar li huwa responsabbli mid-deċiżjoni tal-investiment skont l-Artikolu 8 tar-Regolament Delegat (UE) 2017/590.
                     Meta persuni fiżiċi fil-membru jew fil-parteċipant taċ-ċentru tan-negozjar tkun responsabbli għad-deċiżjoni tal-investiment, il-persuna li tkun responsabbli jew li jkollha r-responsabilità ewlenija għad-deċiżjoni tal-investiment għandha tiġi identifikata permezz tal-{NATIONAL_ID}
                     Meta algoritmu jkun responsabbli għad-deċiżjoni tal-investiment il-kaxxa għandha timtela skont l-Artikolu 8 tar-Regolament Delegat (UE) 2017/590.
                     Din il-kaxxa għandha titħalla vojta meta d-deċiżjoni tal-investiment ma tkunx saret minn persuna jew algoritmu fil-membru jew fil-parteċipant taċ-ċentru tan-negozjar.
                  
                  
                     {NATIONAL_ID} — Perżuni fiżiċi
                     {ALPHANUM-50} — Algoritmi
                  
               
                     5
                  
                  
                     L-eżekuzzjoni fid-ditta
                  
                  
                     Kodiċi użat biex jidentifika lill-persuna jew lill-algoritmu fil-membru jew fil-parteċipant taċ-ċentru ta' negozjar li huwa responsabbli mill-eżekuzzjoni tat-tranżazzjoni li tirriżulta mill-ordni skont l-Artikolu 9 tar-Regolament Delegat (UE) 2017/590. Meta persuna fiżika tkun responsabbli mill-eżekuzzjoni tat-tranżazzjoni, il-persuna għandha tiġi identifikata minn {NATIONAL_ID}
                     Meta algoritmu jkun responsabbli mill-eżekuzzjoni tat-tranżazzjoni, din il-kaxxa għandha timtela skont l-Artikolu 9 tar-Regolament Delegat (UE) 2017/590.
                     Meta aktar minn persuna waħda jew taħlita ta' persuni u algoritmi jkunu involuti fl-eżekuzzjoni tat-tranżazzjoni, il-membru jew il-parteċipant jew il-klijent taċ-ċentru tan-negozjar għandhom jistabilixxu l-operatur tas-suq jew l-algoritmu primarjament responsabbli kif speċifikat fl-Artikolu 9(4) tal-Regolament Delegat (UE) 2017/590 u din il-kaxxa timtela bl-identità ta' dak l-operatur tas-suq jew l-algoritmu.
                  
                  
                     {NATIONAL_ID} — Persuni fiżiċi
                     {ALPHANUM-50} — Algoritmi
                  
               
                     6
                  
                  
                     Sensar mhux eżekuttiv
                  
                  
                     Skont l-Artikolu 2(d).
                     Din il-kaxxa għandha titħalla vojta meta mhux rilevanti.
                  
                  
                     {LEI}
                  
               
                     
                        Taqsima B — Kapaċità kummerċjali u l-forniment ta' likwidità
                     
                  
               
                     7
                  
                  
                     Kapaċità tan-negozjar
                  
                  
                     Indikazzjoni dwar jekk is-sottomissjoni tal-ordni rriżultatx mill-membru jew mill-parteċipant taċ-ċentru tan-negozjar li jwettaq negozjar matched principle skont l-Artikolu 4(38) tad-Direttiva 2014/65/UE jew li jinnegozja f'Isimu stess skont l-Artikolu 4(6) tad-Direttiva 2014/65/UE.
                     Meta s-sottomissjoni tal-ordni ma tirriżultax mill-membru jew mill-parteċipant taċ-ċentru tan-negozjar li jwettaq negożjar matched principle jew li jinnegozja f'Isimu stess, il-kaxxa għandha tindika li t-tranżazzjoni twettqet taħt xi kapaċità oħra.
                  
                  
                     “DEAL” — Negozjar għan-nom proprju
                     “MTCH” — Matched principal
                     “OTHR” — Kwalunkwe kapaċità oħra
                  
               
                     8
                  
                  
                     Attività ta' forniment ta' likwidità
                  
                  
                     Indikazzjoni dwar jekk ordni ġietx sottomessa lil ċentru tan-negozjar bħala parti minn strateġija ta' ġenerazzjoni tas-suq skont l-Artikoli 17 u 48 tad-Direttiva 2014/65/UE jew jekk ġietx sottomessa bħala parti minn attività oħra f'konformità mal-Artikolu 3 ta' dan ir-Regolament.
                  
                  
                     “veru”
                     “falz”
                  
               
                     
                        Taqsima C — Data u ħin
                     
                  
               
                     9
                  
                  
                     Id-data u l-Ħin
                  
                  
                     Id-data u l-ħin ta' kull event elenkat fit-Taqsima [G] u [K].
                  
                  
                     {DATE_TIME_FORMAT}
                     L-għadd ta' ċifri wara s-“sekondi” għandu jiġi stabbilit skont l-Artikolu 2 tar-Regolament Delegat (UE) 2017/574.
                  
               
                     
                        Taqsima D — Perjodu ta' validità u restrizzjonijiet tal-ordnijiet
                     
                  
               
                     10
                  
                  
                     Il-perjodu tal-validità
                  
                  
                     Good-For-Day: l-ordni tiskadi fi tmiem il-jum ta' negozju li fih din tkun iddaħħlet fil-ktieb tal-ordnijiet.
                  
                  
                     “DAVY” — Good-For-Day
                  
               
                     Good-Till-Cancelled: l-ordni se tibqa' attiva fil-ktieb tal-ordnijiet u tista' tkun eżekwibbli sakemm tiġi attwalment ikkanċellata.
                  
                  
                     “GTCV” — Good-Till-Cancelled
                  
               
                     Good-Till-Time: l-ordni tiskadi mhux iktar tard minn xi ħin prideterminat fis-sessjoni ta' negozjar attwali.
                  
                  
                     “GTTV” — Good-Till-Time
                  
               
                     Good-Till-Date: l-ordni tiskadi fi tmiem data speċifikata.
                  
                  
                     “GTDV” — Good-Till-Date
                  
               
                     Good-Till-Specified Date and Time: l-ordni tiskadi f'Data u ħin speċifikati.
                  
                  
                     “GTSV” — Good-Till-Specified Date and Time
                  
               
                     Good After Time: l-ordni tkun attiva biss wara ħin prideterminat fis-sessjoni ta' negozjar attwali.
                  
                  
                     “GATV” — Good After Time
                  
               
                     Good After Date: l-ordni tkun attiva biss mill-bidu ta' data prideterminata.
                  
                  
                     “GADV” — Good After Date
                  
               
                     Good After Specified Date and Time: l-ordni tkun attiva biss minn ħin prideterminat f'Data prideterminata.
                  
                  
                     “GASV” — Good After Specified Date and Time
                  
               
                     Immediate-Or-Cancel: ordni li tiġi eżegwita malli tidħol fil-ktieb tal-ordnijiet (għall-kwantità li tista' tkun eżegwita) u li ma tibqax fil-ktieb tal-ordnijiet għall-kwantità li jifdal (jekk ikun hemm) li ma tkunx ġiet eżegwita.
                  
                  
                     “IOCV” — Immediate-Or-Cancel
                  
               
                     Fill-Or-Kill: ordni li tiġi eżegwita malli tidħol fil-ktieb tal-ordnijiet dment li tkun tista' tiġi eżegwita kollha: f'każ li l-ordni tkun tista' tiġi eżegwita parzjalment biss, din tiġi miċħuda awtomatikament u għaldaqstant ma tkunx tista' tiġi eżegwita.
                  
                  
                     “FOKV” — Fill-Or-Kill
                     jew
                     {ALPHANUM-4} karattri li ma jkunux qed jintużaw diġà għall-klassifikazzjoni proprja taċ-ċentru tan-negozjar.
                  
               
                     Oħrajn: kwalunkwe indikazzjoni addizzjonali li tkun unika għal mudelli ta' operat, pjattaformi jew sistemi ta' negozjar speċifiċi
                  
                  
                      
                  
               
                     11
                  
                  
                     Ordni ta' restrizzjoni
                  
                  
                     Good For Closing Price Crossing Session: meta ordni tikkwalifika għas-sessjoni tat-tqabbil prezzijiet tal-għeluq.
                  
                  
                     “SESR” — Good For Closing Price Crossing Session
                  
               
                     Valid For Auction: l-ordni tkun attiva biss u tkun tista' tiġi eżekwita biss fil-fażijiet tal-irkant (li jistgħu jkunu pridefiniti mill-membru jew mill-parteċipant taċ-ċentru tan-negozjar li ssottometta l-ordni, pereż. irkanti tal-ftuħ u/jew l-għeluq u/jew irkanti dakinhar).
                  
                  
                     “VFAR” — Valid For Auction
                  
               
                     Valid For Continuous Trading only: l-ordni tkun attiva biss matul negozjar kontinwu.
                  
                  
                     “VFCR” — Valid For Continuous Trading only
                  
               
                     Oħrajn: kwalunkwe indikazzjoni addizzjonali li tkun unika għal mudelli ta' operat, pjattaformi jew sistemi ta' negozjar speċifiċi
                  
                  
                     {ALPHANUM-4} karattri li ma jkunux qed jintużaw diġà għall-klassifikazzjoni proprja taċ-ċentru tan-negozjar.
                     Meta jkunu applikabbli diversi tipi din il-kaxxa għandha timtela b“Diversi markaturi separati b”Virgola.
                  
               
                     12
                  
                  
                     Perjodu u ħin tal-validità
                  
                  
                     Din tirreferi għall-kronogramma li tirrifletti l-ħin li fih l-ordni ssir attiva jew li fih titneħħa għal kollox mill-ktieb tal-ordnijiet
                     Good for day: id-data tad-dħul bil-kronogramma immedjatament qabel nofsillejl
                     Good till tim: id-data tad-dħul u l-ħin sa dawk speċifikati fl-ordni
                     Good till date: se tkun id-data speċifikata tal-iskadenza bil-kronogramma immedjatament qabel nofsillejl
                     Good till specified date and time: id-data u l-ħin speċifikati tal-iskadenza
                     Good after time: id-data tad-dħul u l-ħin speċifikat ta' meta l-ordni ssir attiva
                     Good after date: id-data speċifikata tad-dħul bil-kronogramma immedjatament wara nofsillejl
                     Good after specified date and time: id-data u l-ħin speċifikati ta' meta l-ordni ssir attiva
                     Good till Cancel: id-data u l-ħin aħħarin meta l-ordni titneħħa awtomatikament mill-operazzjonijiet tas-suq
                     Oħrajn: il-kronogramma għal kwalunkwe tip addizzjonali ta' validità.
                  
                  
                     {DATE_TIME_FORMAT}
                     L-għadd ta' ċifri wara s-“sekondi” għandu jiġi stabbilit skont l-Artikolu 2 tar-Regolament Delegat (UE) 2017/574.
                  
               
                     
                        Taqsima E — Prijorità u numru tas-sekwenza
                     
                  
               
                     13
                  
                  
                     Kronogramma prijoritarja
                  
                  
                     Din il-kaxxa għandha tiġi aġġornata kull darba li tinbidel il-prijorità ta' ordni.
                  
                  
                     {DATE_TIME_FORMAT}
                     L-għadd ta' ċifri wara s-“sekondi” jiġi stabbilit skont l-Artikolu 2 tar-Regolament Delegat (UE) 2017/574.
                  
               
                     14
                  
                  
                     Daqs prijoritarju
                  
                  
                     Għal ċentri tan-negozjar li jużaw prijorità skont id-daqs u l-ħin, din il-kaxxa għandha timtela b'Mumru pożittiv li jikkorrispondi għall-kwantità.
                     Din il-kaxxa għandha tiġi aġġornata kull darba li tinbidel il-prijorità tal-ordni.
                  
                  
                     Sa 20 ċifra numerika pożittiva.
                  
               
                     15
                  
                  
                     Numru tas-Sekwenza
                  
                  
                     Kull event elenkat fit-Taqsima G għandu jiġi identifikat permezz ta' numru sħiħ pożittiv li jkun f'ordni axxendenti.
                     In-numru tas-sekwenza għandu jkun uniku għal kull tip ta' event; ikun konsistenti mal-eventi kollha kronogrammati mill-operatur taċ-ċentru tan-negozjar; jibqa' l-istess matul il-jum li fih iseħħ l-event.
                  
                  
                     {INTEGER-50}
                  
               
                     
                        Taqsima F — Identifikazzjoni tal-ordni
                     
                  
               
                     16
                  
                  
                     Kodiċi MIC ta' segment
                  
                  
                     Identifikazzjoni taċ-ċentru tan-negozjar fejn tkun ġiet sottomessal-ordni.
                     Jekk iċ-ċentru tan-negozjar juża MICs ta' segment allura għandu jintuża l-MIC ta' segment.
                     Jekk iċ-ċentru tan-negozjar ma jużax MICs ta' segment allura għandu jintuża l-MIC tal-operat.
                  
                  
                     {MIC}
                  
               
                     17
                  
                  
                     Kodiċi tal-ktieb tal-ordnijiet
                  
                  
                     Il-kodiċi alfanumeriku stabbilita miċ-ċentru tan-negozjar għal kull ktieb tal-ordnijiet.
                  
                  
                     {ALPHANUM-20}
                  
               
                     18
                  
                  
                     Kodiċi tal-identifikazzjoni tal-istrument finanzjarju
                  
                  
                     Identifikatur uniku u mhux ambigwu tal-istrument finanzjarju
                  
                  
                     {ISIN}
                  
               
                     19
                  
                  
                     Data tal-wasla
                  
                  
                     Data meta waslet l-ordni oriġinali.
                  
                  
                     {DATEFORMAT}
                  
               
                     20
                  
                  
                     Kodiċi tal-identifikazzjoni tal-ordni
                  
                  
                     Kodiċi alfanumeriku assenjat mill-operatur taċ-ċentru tan-negozjar lill-ordni individwali.
                  
                  
                     {ALPHANUM-50}
                  
               
                     
                        Taqsima G — Eventi li jaffettwaw l-ordni
                     
                  
               
                     21
                  
                  
                     Ordni ġdida, modifika ta' ordni, kanċellazzjoni ta' ordni, ċaħda ta' ordni, eżekuzzjoni parzjali jew sħiħa
                  
                  
                     Ordni ġdid: riċeviment ta' ordni ġdida mill-operatur taċ-ċentru tan-negozjar.
                  
                  
                     “MEWO” — Ordni ġdida
                  
               
                     Skattata: ordni li ssir eżegwibbli jew, skont il-każ, mhux eżegwibbli, malli sseħħ kundizzjoni prideterminata.
                  
                  
                     “TRIG” — Skattata
                  
               
                     Sostitwita mill-membru jew mill-parteċipant taċ-ċentru tan-negozjar: meta membru, parteċipant jew klijent taċ-ċentru tan-negozjar jiddeċiedi, fuq inizjattiva proprja, li jibdel xi karatteristika tal-ordni li jkun daħħal fil-ktieb tal-ordnijiet qabel.
                  
                  
                     “REME” — Sostitwita mill-membru jew mill-parteċipant taċ-ċentru ta' negozjar
                  
               
                     Sostitwita b'operazzjonijiet tas-suq (awtomatikament): meta xi karatteristika ta' ordni tinbidel mis-sistemi tal-IT tal-operatur taċ-ċentru tan-negozjar. Dan jinkludi meta l-karatteristiċi attwali ta' ordni peg jew ta' ordni trailing stop jinbidlu biex jirriflettu fejn tinsab l-ordni fil-ktieb tal-ordnijiet.
                  
                  
                     “REMA” — Sostitwita b'operazzjonijiet tas-suq (awtomatikament)
                  
               
                     Sostitwita b'operazzjonijiet tas-suq (intervent uman): meta xi karatteristika ta' ordni tinbidel mill-persunal tal-operatur taċ-ċentru tan-negozjar. Dan jinkludi s-sitwazzjoni meta membru, parteċipant taċ-ċentru tan-negozjar ikollu problemi tal-IT u jkollu bżonn li l-ordnijiet tiegħu jiġu kkanċellati b'mod urġenti.
                  
                  
                     “REMH” — Sostitwita b'operazzjonijiet tas-suq (intervent uman)
                  
               
                     Bidla fl-istatus fuq l-inizjattiva tal-membru, il-parteċipant taċ-ċentru tan-negozjar. Dan jinkludi l-attivazzjoni u d-diżattivazzjoni.
                  
                  
                     “CHME” — Bidla fl-istatus fuq l-inizjattiva tal-membru, il-parteċipant taċ-ċentru tan-negozjar
                  
               
                     Bidla fl-istatus minħabba operazzjonijiet tas-suq.
                  
                  
                     “CHMO” — Bidla fl-istatus minħabba operazzjonijiet tas-suq.
                  
               
                     Kanċellata fuq l-inizjattiva tal-membru, il-parteċipant taċ-ċentru tan-negozjar; meta membru, parteċipant jew klijent jiddeċiedi, fuq l-inizjattiva tiegħu stess, li jikkanċella l-ordni li jkun daħħal preċedentement.
                  
                  
                     “CAME” — Kanċellata fuq l-inizjattiva tal-membru jew il-parteċipant taċ-ċentru tan-negozjar
                  
               
                     Ikkanċellata mill-operazzjonijiet tas-suq. Dan jinkludi mekkaniżmu ta' protezzjoni previst għad-ditti tal-investiment li jwettqu attività ta' ġenerazzjoni tas-suq skont l-Artikoli 17 u 48 tad-Direttiva 2014/65/UE
                  
                  
                     “CAMO” — Ikkanċellata mill-operazzjonijiet tas-suq
                  
               
                     Ordni miċħuda: ordni rċevuta iżda rifjutata mill-operatur taċ-ċentru tan-negozjar.
                  
                  
                     “REMO” — Ordni miċħuda
                  
               
                     Ordni skaduta: meta l-ordni titneħħa mill-ktieb tal-ordnijiet malli jintemm il-perjodu tal-validità tagħha.
                  
                  
                     “EXPI” — Ordni skaduta
                  
               
                     Eżegwita parzjalment: meta l-Ordni ma tkunx eżegwita bis-sħiħ b'mod li jibqa' kwantità li trid tiġi eżegwita.
                  
                  
                     “PARF” — Eżegwita parzjalment
                  
               
                     Eżegwita: meta ma jkunx baqa' kwantità x'tiġi eżegwita.
                  
                  
                     “FILL” — Eżegwita
                     {ALPHANUM-4} karattri li ma jkunux qed jintużaw diġà għall-klassifikazzjoni proprja taċ-ċentru tan-negozjar.
                  
               
                     
                        Taqsima H — Tip ta' ordni
                     
                  
               
                     22
                  
                  
                     Tip ta' ordni
                  
                  
                     Identifikazzjoni tat-tip ta' ordni sottomessa liċ-ċentru ta' negozjar skont l-ispeċifikazzjonijiet taċ-ċentru ta' negozjar.
                  
                  
                     {ALPHANUM-50}
                  
               
                     23
                  
                  
                     Klassifikazzjoni tat-tip tal-ordni
                  
                  
                     Klassifikazzjoni tal-ordni skont żewġ tipi ġeneriċi ta' ordnijiet. LIMIT order: f'każijiet fejn l-ordni tkun negozjabbli
                     u
                     STOP order: f'każijiet fejn l-ordni ssir negozjabbli biss malli jseħħ event ta' prezz prideterminat.
                  
                  
                     L-ittri “LMTO” għal ordni b'limitu jew l-ittri “STOP” għal ordni ta' waqfien.
                  
               
                     
                        Taqsima I — Prezzijiet
                     
                  
               
                     24
                  
                  
                     Limitu tal-prezz
                  
                  
                     Il-prezz massimu li tista' tinnegozja bih ordni ta' xiri jew il-prezz minimu li bih tista' tinnegozja ordni ta' bejgħ.
                     Il-firxa tal-prezz għal ordni ta' strateġija. Tista' jkun negattiva jew pożittiva.
                     Din il-kaxxa għandha titħalla vojta f'każ ta' ordnijiet li ma jkollhomx limitu fuq il-prezz jew f'każ ta' ordnijiet bla prezz.
                     Fil-każ ta' bond konvertibbli, f'Din il-kaxxa għandu jitniżżel il-prezz reali (bla interessi akkumulati jew bl-interessi akkumulati) użat għal din l-ordni.
                  
                  
                     {DECIMAL-18/13} fil-każ li l-prezz jiġi espress bħala valur monetarju.
                     Meta l-prezz ikun irrapportat f'termini monetarji, dan għandu jiġi mogħti fl-unità tal-akbar munita.
                     {DECIMAL-11/10} fil-każ li l-prezz jiġi espress bħala perċentwal jew redditu.
                     {DECIMAL-18/17} fil-każ li l-prezz jiġi espress bħala punti bażi
                  
               
                     25
                  
                  
                     Prezz limitu addizzjonali
                  
                  
                     Kwalunkwe prezz limitu ieħor li jista' japplika għall-ordni. Din il-kaxxa għandha titħalla vojta meta ma tkunx rilevanti.
                  
                  
                     {DECIMAL-18/13} meta l-prezz jiġi espress bħala valur monetarju.
                     Meta l-prezz ikun irrapportat f'termini monetarji, dan għandu jiġi mogħti fl-unità tal-akbar munita.
                     {DECIMAL-11/10} meta l-prezz jiġi espress bħala perċentwal jew redditu.
                     {DECIMAL-18/17} fil-każ li l-prezz jiġi espress bħala punti bażi
                  
               
                     26
                  
                  
                     Prezz ta' waqfien
                  
                  
                     Il-prezz li jrid jintlaħaq biex l-ordni ssir attiva.
                     Għal ordnijiet ta' waqfien skattati minn eventi indipendenti mill-prezz tal-istrument finanzjarju, din il-kaxxa għandha timtela bi prezz ta' waqfien li jkun żero.
                     Din il-kaxxa għandha titħalla vojta meta ma tkunx rilevanti.
                  
                  
                     {DECIMAL-18/13 meta l-prezz jiġi espress bħala valur monetarju.
                     Meta l-prezz ikun irrapportat f'termini monetarji, dan għandu jiġi mogħti fl-unità tal-akbar munita.
                     {DECIMAL-11/10} fil-każ li l-prezz jiġi espress bħala perċentwal jew redditu.
                     {DECIMAL-18/17} meta l-prezz jiġi espress bħala punti bażi
                  
               
                     27
                  
                  
                     Prezz limitu pegged
                  
                  
                     Il-prezz massimu li tista' tinnegozja bih ordni pegged ta' xiri jew il-prezz minimu li bih tista' tinnegozja ordni pegged ta' bejgħ.
                     Din il-kaxxa għandha titħalla vojta meta ma tkunx rilevanti.
                  
                  
                     {DECIMAL-18/13} meta l-prezz jiġi espress bħala valur monetarju.
                     Meta l-prezz ikun irrapportat f'termini monetarji, dan għandu jiġi mogħti fl-unità tal-akbar munita.
                     {DECIMAL-11/10} fil-każ li l-prezz jiġi espress bħala perċentwal jew redditu.
                     {DECIMAL-18/17} fil-każ li l-prezz jiġi espress bħala punti bażi
                  
               
                     28
                  
                  
                     Prezz ta' tranżazzjoni
                  
                  
                     Il-prezz negozjat tat-tranżazzjoni ħlief, fejn applikabbli, il-kummissjoni u l-imgħax akkumulat.
                     Fil-każ ta' kuntratti ta' opzjoni, dan għandu jkun il-primjum tal-kuntratt tad-derivattivi għal kull sottostanti jew punt ta' indiċi.
                     Fil-każ ta' mħatri fuq il-firxa (spread bets) għandu jkun il-prezz ta' referenza tal-istrument sottostanti dirett.
                     Għal swaps ta' inadempjenza tal-kreditu (CDS) għandu jkun il-kupun f'punti bażi.
                     Meta l-prezz ikun irrapportat f'termini monetarji, dan għandu jiġi mogħti fl-unità tal-akbar munita.
                     Meta l-prezz ma jkunx applikabbli, il-kaxxa għandha timtela bil-valur “NOAP”.
                  
                  
                     {DECIMAL-18/13 fil-każ li l-prezz ikun espress bħala monetarju.
                     {DECIMAL-11/10} fil-każ li l-prezz jiġi espress bħala perċentwal jew redditu
                     {DECIMAL-18/17} fil-każ li l-prezz jiġi espress bħala punti bażi
                     “NOAP”
                  
               
                     29
                  
                  
                     Munita tal-prezz
                  
                  
                     Il-munita li jkun espress fiha l-prezz tan-negozjar għall-istrument finanzjarju marbut mal-ordni (applikabbli meta l-prezz ikun espress bħala valur monetarju).
                  
                  
                     {CURRENCYCODE_3}
                  
               
                     30
                  
                  
                     Munita tas-segment 2
                  
                  
                     Meta jkun hemm diversi muniti jew swaps bejn il-muniti, il-munita tas-segment 2 għandha tkun il-munita li jkun denominat fiha s-segment 2 tal-kuntratt.
                     Għal swapzjonijiet fejn l-iswap sottostanti tkun diversi muniti, il-munita tas-segment 2 għandha tkun il-munita li fiha jkun denominat is-segment 2 tal-iswap.
                     Din il-kaxxa trid timtela biss meta jkun hemm kuntratti tar-rati tal-imgħax u tad-derivattivi tal-munita.
                  
                  
                     {CURRENCYCODE_3}
                  
               
                     31
                  
                  
                     Notazzjoni tal-prezz
                  
                  
                     Indikazzjoni dwar jekk il-prezz huwiex espress f'Valur monetarju, f'perċentwali, f'Rendiment jew f'punti bażi.
                  
                  
                     “MONE” — Valur monetarju
                     “PERC” — Perċentwali
                     “YIEL” — Rendiment
                     “BAPO” — Punti bażi
                  
               
                     
                        Taqsima J — Struzzjonijiet tal-ordni
                     
                  
               
                     32
                  
                  
                     Indikatur xiri-bejgħ
                  
                  
                     Biex juri jekk l-ordni hijiex ta' xiri jew ta' bejgħ.
                     Fil-każ ta' opzjonijiet u swapzjonijiet, ix-xerrej għandu jkun il-kontroparti li jkollu d-dritt li jeżerċita l-opzjoni u l-bejjiegħ għandu jkun il-kontroparti li tbigħ l-opzjoni u jirċievi primjum.
                     Fil-każ ta' futures u forwards għajr futures u forwards marbuta ma' muniti, ix-xerrej għandu jkun il-kontroparti li tixtri l-istrument u l-bejjiegħ il-kontroparti li tbigħ l-istrument.
                     Fil-każ ta' swaps marbuta ma' titoli, ix-xerrej għandu jkun il-kontroparti li terfa' r-riskju tal-varjazzjoni fil-prezz tat-titolu sottostanti u li tirċievi l-ammont tat-titolu. Il-bejjiegħ għandu jkun il-kontroparti li tħallas l-ammont tat-titolu.
                     Fil-każ ta' swaps marbuta ma' rati tal-imgħax jew ma' indiċijiet tal-inflazzjoni, ix-xerrej għandu jkun il-kontroparti li tħallas ir-rata fissa. Il-bejjiegħ għandu jkun il-kontroparti li tirċievi r-rata fissa. Fil-każ ta' swaps bażi (swaps tar-rata tal-imgħax varjabbli għal varjabbli), ix-xerrej għandu jkun il-kontroparti li tħallas il-firxa u l-bejjiegħ il-kontroparti li tirċievi l-firxa.
                     Fil-każ ta' swaps u forwards relatati ma' muniti u swaps bejn muniti, ix-xerrej għandu jkun il-kontroparti li tirċievi l-munita li tiġi l-ewwel meta rranġati alfabetikament skont l-istandard ISO 4217 u l-bejjiegħ għandu jkun il-kontroparti tforni din il-munita.
                     Fil-każ ta' swap relatata ma' dividendi, ix-xerrej għandu jkun il-kontroparti li tirċievi l-ekwivalenti tal-pagamenti tad-dividendi reali. Il-bejjiegħ huwa l-kontroparti li tħallas id-dividend u tirċievi r-rata fissa.
                     Fil-każ ta' strumenti derivattivi għat-trasferiment tar-riskju tal-kreditu għajr l-opzjonijiet u l-iswapzjonijiet, ix-xerrej għandu jkun il-kontroparti li tixtri l-protezzjoni. Il-bejjiegħ ikun il-kontroparti li tbigħ il-protezzjoni.
                     Fil-każ ta' kuntratti derivattivi marbuta ma' komoditajiet jew kwoti tal-emissjonijiet, ix-xerrej għandu jkun il-kontroparti li tirċievi l-komodità jew il-kwota tal-emissjonijiet speċifikata fir-rapport u l-bejjiegħ ikun il-kontroparti li tforni din il-komodità jew il-kwota tal-emissjonijiet.
                     F'każ ta' ftehim tar-rata forward, ix-xerrej għandu jkun il-kontroparti li tħallas ir-rata fissa u l-bejjiegħ il-kontroparti li tirċievi r-rata fissa.
                     Għal żieda fin-nozzjonali x-xerrej għandu jkun l-akkwirent tal-istrument finanzjarju fit-transazzjoni oriġinali u l-bejjiegħ għandu jkun l-istess wieħed li biegħ l-istrument finanzjarju fit-tranżazzjoni oriġinali.
                     Għal tnaqqis fin-nozzjonali x-xerrej għandu jkun dak li biegħ l-istrument finanzjarju fit-tranżazzjoni oriġinali u l-bejjiegħ għandu jkun l-akkwirent tal-istrument finanzjarju fit-transazzjoni oriġinali.
                  
                  
                     “BUYI” — xiri
                     “SELL” — bejgħ
                  
               
                     33
                  
                  
                     Status tal-ordni
                  
                  
                     Sabiex jiġu identifikati ordnijiet li huma attivi/inattivi/sospiżi, definittivi/indikattivi (assenjati lil kwotazzjonijiet biss)/impliċiti/dirottati.
                     Attivi — ordnijiet mhux kwotati li huma negozjabbli.
                     Inattivi — ordnijiet mhux kwotati li humiex negozjabbli.
                     Definittivi/Indikattivi — Assenjati lil kwotazzjonijiet biss. Kwoti indikattivi tfisser li jkunu viżibbli iżda ma jistgħux jiġu eżegwiti. Dan jinkludi mandati f'xi ċentri tan-negozjar. Kwotazzjonijiet definittivi jistgħu jiġu eżegwiti.
                     Impliċiti — Użati għal ordnijiet ta' strateġija li huma derivati minn funzjonalità impliċità jew espliċità.
                     Rottati — Użata għal ordnijiet li jintbagħtu miċ-ċentru tan-negozjar lejn ċentri oħra.
                  
                  
                     “ACTI'”— attivi
                     jew
                     “INAC”— inattivi
                     jew
                     “FIRM”— kwotazzjonijiet definittivi
                     jew
                     “INDI”— kwotazzjonijiet indikattivi
                     jew
                     “IMPL”— ordnijiet ta' strateġija implikata
                     jew
                     “ROUT”— ordnijiet rottati.
                     Jekk ikunu applikabbli diversi stati din il-kaxxa għandha timtela b'markaturi multipli mifrudin b'Virgola.
                  
               
                     34
                  
                  
                     Notazzjoni tal-kwantità
                  
                  
                     Indikazzjoni dwar jekk il-kwantità rappurtata hijiex espressa f'Għadd ta' unitajiet, bħala valur nominali jew bħala valur monetarju.
                  
                  
                     “UNIT” — Għadd ta' unitajiet
                     “MOML” — Valur nominali
                     “MONE” — Valur monetarju
                  
               
                     35
                  
                  
                     Munita tal-kwantità
                  
                  
                     Munita li fiha hija espressal-kwantità.
                     Il-kaxxa trid timtela biss meta l-kwantità tkun espressa bħala valur nominali jew valur monetarju.
                  
                  
                     {CURRENCYCODE_3}
                  
               
                     36
                  
                  
                     Kwantità inizjali
                  
                  
                     L-għadd ta' unitajiet tal-istrument finanzjarju, jew l-għadd ta' kuntratti derivattivi fl-ordni.
                     Il-valur nominali jew monetarju tal-istrument finanzjarju.
                     Għal imħatri tal-firxiet, il-kwantità għandha tkun il-valur monetarju milgħub għal kull punt ta' moviment fl-istrument finanzjarju sottostanti.
                     Għal żieda jew tnaqqis fin-nozzjonali għal kuntratti tad-derivattivi, in-numru għandu jirrifletti l-valur assolut ta' din il-bidla u għandu jiġu espress bħala numru pożittiv.
                     Għal swaps ta' inadempjenza ta' kreditu, il-kwantità għandha tkun l-ammont nozzjonali li għalih tkun akkwistata jew mibjugħa il-protezzjoni.
                  
                  
                     {DECIMAL-18/17} fil-każ li l-kwantità tiġi espressa bħala għadd ta' unitajiet
                     {DECIMAL-18/5} fil-każ li l-kwantità tiġi espressa bħala valur monetarju jew nominali.
                  
               
                     37
                  
                  
                     Il-kwantità li jifdal inkluża dik moħbija
                  
                  
                     Il-kwantità totali li jibqa' fil-ktieb tal-ordnijiet wara eżekuzzjoni parzjali jew fil-każ ta' kwalunkwe event ieħor li jaffettwa l-ordni.
                     Malli jseħħ event ta' eżekuzzjoni parzjali dan għandu jkun il-volum totali li jibqa' wara dik l-eżekuzzjoni parzjali. Mad-dħul tal-ordni dan għandu jkun daqs il-kwantità inizjali.
                  
                  
                     {DECIMAL-18/17} fil-każ li l-kwantità tiġi espressa bħala għadd ta' unitajiet
                     {DECIMAL-18/5} meta l-kwantità tiġi espressa bħala valur monetarju jew nominali.
                  
               
                     38
                  
                  
                     Kwantità murija
                  
                  
                     Il-kwantità li tkun viżibbli (għall-kuntrarju ta' moħbija) fil-ktieb tal-ordnijiet.
                  
                  
                     {DECIMAL-18/17} meta l-kwantità tiġi espressa bħala għadd ta' unitajiet
                     {DECIMAL-18/5} meta l-kwantità tiġi espressa bħala valur monetarju jew nominali.
                  
               
                     39
                  
                  
                     Kwantità negozjata
                  
                  
                     Meta jkun hemm eżekuzzjoni totali jew parzjali din il-kaxxa għandha timtela bil-kwantità eżegwita.
                  
                  
                     {DECIMAL-18/17} meta l-kwantità tiġi espressa bħala għadd ta' unitajiet
                     {DECIMAL-18/5} meta l-kwantità tiġi espressa bħala valur monetarju jew nominali.
                  
               
                     40
                  
                  
                     Kwantità Minima Aċċettabbli (Minimum Acceptable Quantity — MAQ)
                  
                  
                     Il-kwantità minima aċċettabbli biex ordni tiġi eżegwita li tista' tikkonsisti f'Għadd ta' eżekuzzjonijiet parzjali u normalment tgħodd biss għal ordni tat-tip mhux persistenti.
                     Din il-kaxxa għandha titħalla vojta meta ma tkunx rilevanti.
                  
                  
                     {DECIMAL-18/17 fejn il-kwantità tiġi espressa bħala għadd ta' unitajiet
                     {DECIMAL-18/5} meta l-kwantità tiġi espressa bħala valur monetarju jew nominali.
                  
               
                     41
                  
                  
                     Daqs minimu eżegwibbli (Minimum executable size — MES)
                  
                  
                     Id-daqs minimu tal-eżekuzzjoni ta' kwalunkwe eżekuzzjoni potenzjali individwali.
                     Din il-kaxxa għandha titħalla vojta meta ma tkunx rilevanti.
                  
                  
                     {DECIMAL-18/17} meta l-kwantità tiġi espressa bħala għadd ta' unitajiet
                     {DECIMAL-18/5} meta l-kwantità tiġi espressa bħala valur monetarju jew nominali.
                  
               
                     42
                  
                  
                     MES l-ewwel eżekuzzjoni biss
                  
                  
                     Speċifikazzjoni dwar jekk l-MES hijiex rilevanti għall-ewwel tal-eżekuzzjoni biss.
                     Din il-kaxxa tista' titħalla vojta jekk il-kaxxa 41 ma tkunx imtliet.
                  
                  
                     “veru”
                     “falz”
                  
               
                     43
                  
                  
                     Indikatur passiv biss
                  
                  
                     Jindika jekk l-ordni hijiex sottomessa liċ-ċentru tan-negozjar b'karatteristika/markatur, b'tali mod li l-ordni ma għandhiex tiġi eżegwita minnufih meta jkun hemm xi ordni viżibbli kontrarju.
                  
                  
                     “veru”
                     “falz”
                  
               
                     44
                  
                  
                     Indikatur passiv jew aggressiv
                  
                  
                     Malli jseħħu eventi ta' eżekuzzjoni parzjali jew sħiħa, jindika jekk l-ordni kinitx diġà tinsab fil-ktieb tal-ordnijiet u qed tipprovdi likwidità (passiva) jew jekk l-ordni bdietx in-negozju u għalhekk ħadet likwidità (aggressiva).
                     Din il-kaxxa għandha titħalla vojta meta ma tkunx rilevanti.
                  
                  
                     “PASV” — passiv jew
                     “AGRE” — aggressiv.
                  
               
                     45
                  
                  
                     Prevenzjoni tal-Awtoeżekuzzjoni
                  
                  
                     Jindika jekk l-ordni ddaħħlitx bi kriterji ta' prevenzjoni tal-awtoeżekuzzjoni ħalli ma teżegwixxix malli jkun hemm ordni fuq in-naħa opposta tal-ktieb mdaħħla mill-istess membru jew parteċipant.
                  
                  
                     “veru”
                     “falz”
                  
               
                     46
                  
                  
                     Identifikazzjoni ta' Ordni Marbuta mal-Istrateġija
                  
                  
                     Kodiċi alfanumeriku użat biex jgħaqqad l-ordnijiet konnessi kollha li huma parti minn strateġija skont l-Artikolu 7(2).
                  
                  
                     {ALPHANUM-50}
                  
               
                     47
                  
                  
                     L-istrateġija ta' rottar
                  
                  
                     Strateġija applikabbli tar-rottar skont l-ispeċifikazzjoni taċ-ċentru tan-negozjar.
                     Din il-kaxxa għandha titħalla vojta meta ma tkunx rilevanti.
                  
                  
                     {ALPHANUM-50}
                  
               
                     48
                  
                  
                     Kodiċi tal-identifikazzjoni tat-tranżazzjoni taċ-ċentru tan-negozjar
                  
                  
                     Kodiċi alfanumeriku assenjat miċ-ċentru ta' negozjar lit-tranżazzjoni skont l-Artikolu 12 ta' dan ir-Regolament.
                     Il-kodiċi tal-identifikazzjoni ta' tranżazzjoni taċ-ċentru tan-negozjar għandu jkun uniku, konsistenti u persistenti għal kull MIC ta' segment skont ISO10383 u għal kull jum ta' negozjar. Meta ċ-ċentru tan-negozjar ma jużax MIC ta' segment, il-kodiċi tal-identifikazzjoni ta' tranżazzjoni taċ-ċentru tan-negozjar għandu jkun uniku, konsistenti u persistenti għal kull MIC operativ għal kull jum ta' negozjar.
                     Il-komponenti tal-kodiċi tal-identifikazzjoni ta' tranżazzjoni ma għandux jiżvela l-identità tal-kontropartijiet tat-tranżazzjoni li jkun qed jinżamm il-kodiċi għaliha.
                  
                  
                     {ALPHANUM-52}
                  
               
                     
                        Taqsima K — Il-fażijiet tan-negozjar, il-prezz u l-volum indikattivi tal-irkanti
                     
                  
               
                     49
                  
                  
                     Fażijiet tan-negozjar
                  
                  
                     L-isem ta' kull fażi differenti tan-negozjar li matulhom tiġi preżenti ordni fil-ktieb tal-ordnijiet inkluż waqfien min-negozjar, interruzzjonijiet taċ-ċirkwit u sospensjonijiet.
                  
                  
                     {ALPHANUM-50}
                  
               
                     50
                  
                  
                     Prezz indikattiv tal-irkanti
                  
                  
                     Il-prezz li mistenni jagħlaq bih kull irkant fir-rigward tal-istrument finanzjarju li għalih tkun saret ordni waħda jew aktar.
                  
                  
                     {DECIMAL-18/5} fil-każ li l-prezz jiġi espressa bħala valur monetarju jew nominali.
                     Meta l-prezz ikun irrapportat f'termini monetarji, dan għandu jiġi mogħti fl-unità tal-akbar munita.
                     {DECIMAL-11/10} fil-każ li l-prezz jiġi espress bħala perċentwal jew redditu.
                  
               
                     51
                  
                  
                     Volum indikattiv tal-irkanti
                  
                  
                     Il-volum (għadd ta' unitajiet tal-istrument finanzjarju) li jista' jiġi eżegwit bil-prezz indikattiv tal-irkanti fil-kaxxa 50 jekk l-irkant jintemm f'Dak il-mument preċiż.
                  
                  
                     {DECIMAL-18/17} fil-każ li l-kwantità tiġi espressa bħala għadd ta' unitajiet
                     {DECIMAL-18/5} fil-każ li l-kwantità tiġi espressa bħala valur monetarju jew nominali.
                  
               
            (1)  Ir-Regolament Delegat tal-Kummissjoni (UE) 2017/590 tat-28 ta' Lulju 2016 li jissupplimenta r-Regolament (UE) Nru 600/2014 tal-Parlament Ewropew u tal-Kunsill fir-rigward ta' standards tekniċi regolatorji għar-rapportar ta' tranżazzjonijiet lill-awtoritajiet kompetenti (ara l-paġna 449 ta' dan il-Ġurnal Uffiċjali).